సూర్యాపేట జిల్లాలో హైవేపై రెండు కార్లు దగ్ధం
సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
‘కోయిలమ్మ’ జూలై 06, ఎపిసోడ్: కోకిల‌ని మెడ‌ప‌ట్టుకుని బ‌య‌టికి గెంటేసిన అమ‌ర్‌
స‌మీర్‌-చిన్నీ బొమ్మ వేసిన వ్య‌క్తి గెస్ట్‌హౌస్‌కి కాల్ చేస్తాడు. ఆ ఫోన్ అమ‌ర్ లిప్ట్ చేసి ఎవ‌రూ అని అడుగుతాడు. ''నేను అరుణ్‌ని మాట్లాడున్నాను సార్‌.. కోకిల అక్క ఉందా అండీ?'' అని అడుగుతాడు ఆ వ్య‌క్తి. ''పూజ‌లో ఉంది'' అని చెబుతాడు అమ‌ర్‌.
Samayam Telugu | Updated:
Jul 7, 2019, 11:29PM IST
ఏ రోజూ త‌న సంతోషం కోసం ఆలోచించ‌లేదు చిన్నీ.. కానీ తనని అంతా అపార్థం చేసుకుంటారు. అయిష్టంతో చీదరించుకుంటారు. అయితే త‌ను మాత్రం మార‌దు. మంచికి పోయి క‌ష్టాలు కొనితెచ్చుకుంటుంది. తెలుగు బుల్లితెర ప్రేక్షకులను సరికొత్త రాగాలతో అలరిస్తున్న సీరియల్‌ 'కోయిలమ్మ’. శనివారం నాటి 602 ఎపిసోడ్‌లోని హైలెట్స్‌ మీకోసం.
602 ఎపిసోడ్‌
చిన్నికి ఏరువాక జాత‌ర కోసం రామాపురం కుటుంబం అంతా వ‌స్తున్న‌ప్పుడు అవ‌స‌రాల‌కు ఉంటాయ‌ని... ర‌మేష్ చంద్ర‌(చిన్నీ మావ‌గారు) 10 ల‌క్ష‌లు డ‌బ్బు ఇస్తాడు. ఆ డ‌బ్బుల పెట్టెని గెస్ట్‌హౌస్‌కి వ‌చ్చాక.. చిన్నీ బీరువాలో పెట్టి త‌లుపు వేసి వ‌చ్చేస్తూ ఉంటుంది. ఇంత‌లో ఎదురైన మ‌నోర‌మా... ''తాళం వేసి పెట్ట‌మ్మా.. అలా వ‌దిలేస్తావేంటీ?'' అంటుంది చిన్నీతో... అంతా మ‌న‌వాళ్లేగా పిన్నిగారు.. ఏం కాదులెండీ అంటుంది చిన్నీ న‌వ్వుతూ... ''డ‌బ్బు, బంగారం విష‌యంలో అలా అనుకోకూడ‌ద‌మ్మా.. ఎప్పుడు ఎవ‌రి బుద్ధి ఎలా మారుతుందో చెప్ప‌లేం ఉండు..'' అంటూ అక్క‌డ అంతా వెతికి.. ఓ స‌రుగులోని తాళం తీసి బీరువాకి వేసి.. కీ చిన్నికి ఇస్తుంది.
ఇంత‌లో ఓ ముస‌లాయన టీ తీసుకొచ్చి మ‌నోర‌మ‌కి ఇస్తాడు. వాడిని చూడ‌గానే.. చిన్నీ త‌న చిన్న‌త‌నంలో ఆర్కెస్ట్రా బృందంలో ఉండే మ‌నిషిగా గుర్తిస్తుంది. ఆ వ్య‌క్తినే త‌థేకంగా చూడ్డంతో ఏంటీ చిన్నీ త‌న‌ని అలా చూస్తున్నావ్‌? అని అడుగుతుంది మ‌నోర‌మా. మ‌ళ్లీ త‌నే మాట్లాడుతూ.. ''వీడి పేరు బోలా అని.. మ‌న ప‌నిమ‌నిషి పైడుత‌ల్లి మొగుడు'' అంటుంది ప‌రిచ‌యం చేస్తూ.. వెంట‌నే చిన్నీ ఆ వ్య‌క్తిని చూస్తూ.. ''మిమ్మ‌ల్ని ఎక్క‌డో చూసిన‌ట్లు అనిపిస్తోంది.. మీరు న‌న్ను ఎప్పుడైనా చూశారా?'' అని అడుగుతుంది సూటిగా.. ''మిమ్మ‌ల్నీ మిమ్మ‌ల్నీ అంటావేంట‌మ్మా.. వాడు మ‌న ప‌నివాడు..'' అంటుంది మ‌నోర‌మా. దాంతో ''హా.. అదే.. నువ్వు న‌న్ను ఎక్క‌డైనా చూశావా?'' అని అడుగుతుంది చిన్ని ఆ వ్య‌క్తిని.
''లేద‌మ్మా.. ఎక్క‌డా చూడ‌లేదే'' అంటాడు. ''ఏ ఊరు మీది.. ఎంత‌కాలం అయ్యింది ఇక్క‌డి వ‌చ్చి..?'' అని అడుగుతుంది చిన్నీ. వెంట‌నే క‌లుగ‌జేసుకున్న మ‌నోర‌మా.. ''వీడు ఆర్కెస్ట్రా ప్రాగ్రామ్స్ చేసేవాడు. అందులో పెద్ద‌గా ఆదాయం లేక‌పోవ‌డంతో మ‌న పైడుత‌ల్లి పుట్టిల్లు ఈ ఊరే క‌దా.. వీడి గురించి వ‌దిన‌కి చెప్పి బాధ‌ప‌డింది.. ఇద్ద‌రినీ వ‌చ్చి ఈ గెస్ట్‌హౌస్ చూసుకుంటూ ఇక్క‌డే ఉండిపోమంది'' అంటూ చెబుతుంది. 'న‌న్ను ఇత‌డు చిన్న‌ప్పుడు చూశాడు కాబ‌ట్టి గుర్తు ప‌ట్ట‌లేదు.. లేదంటే.. క‌చ్చితంగా గుర్తుప‌ట్టేవాడు..' అనుకుంటుంది మ‌న‌సులో టెన్ష‌న్ ప‌డుతూ...
స‌మీర్ మొద‌టి సారి కోకిల‌(చిన్నీ)ని చూసింది ఆ ఊరిలోనే. అందుకే ఒంటరిగా నిల‌బ‌డి ఆ గ‌తాన్ని త‌లుచుకుంటూ బాధ‌ప‌డుతూ ఉంటాడు. ఇంత‌లో సింధూ వ‌చ్చి.. మాట‌ల్లో పెట్టి.. ''అలా మ‌న పొలాలు చూడ్డానికి వెళ్తాం రా'' అంటుంది. అటుగా వెళ్తున్న బోలాని పిలిచి.. 'మాకు పొలాలు చూపించు రా' అంటే.. ''పెద్దకోడ‌ల‌మ్మా.. పూలు తెమ్మంది.. ఆ ప‌ని కాగానే తీసుకుని వెళ్తాను'' అని వెళ్లిపోతాడు. దాంతో సింధూ-స‌మీర్‌లు చిన్నీ హోదాని చూసి కుల్లుకుంటారు. స‌రిగ్గా అదే టైమ్‌కి వ‌చ్చిన మ‌రోర‌మా కూడా చిన్నీ గురించి సింధూకి ఎక్కించేలా మాట్లాడుతుంది.
స‌మీర్‌-చిన్నీ బొమ్మ వేసిన వ్య‌క్తి గెస్ట్‌హౌస్‌కి కాల్ చేస్తాడు. ఆ ఫోన్ అమ‌ర్ లిప్ట్ చేసి ఎవ‌రూ అని అడుగుతాడు. ''నేను అరుణ్‌ని మాట్లాడున్నాను సార్‌.. కోకిల అక్క ఉందా అండీ?'' అని అడుగుతాడు ఆ వ్య‌క్తి. ''పూజ‌లో ఉంది'' అని చెబుతాడు అమ‌ర్‌. మీరు ఎవ‌రు సార్ అని అడుగుతాడు అరుణ్‌. నేను కోకిల భ‌ర్త‌ని మాట్లాడుతున్నాను అన‌డంతో.. 'ఓ స‌మీర్ సార్‌.. ఎన్ని రోజులైంది స‌మీర్ సార్‌తో మాట్లాడి' అని మ‌న‌సులో అనుకుంటూ ''సార్ బాగున్నారా?'' అంటాడు అరుణ్‌. ఎవ‌రో న‌న్ను చిన్నీతో క‌లిసి చూసుంటాడు. గుర్తుప‌ట్ట‌లేదంటే బాధ‌ప‌డ‌తాడు అని మ‌న‌సులో అనుకుని అరుణ్ కూడా తెలిసిన వ్య‌క్తితో మాట్లాడిన‌ట్లే మాట్లాడ‌తాడు. ''సార్ రేపు మీ గెస్ట్‌హౌస్‌కి వ‌చ్చి నేను గీసిన మీ బొమ్మ‌ల్ని మీకు గిప్ట్‌గా ఇస్తాను సార్'' అని చెప్పి ఫోన్ పెట్టేస్తాడు అరుణ్‌.
మ‌నోజ్ కుమార్‌, అశోక్ కుమార్ ఇద్ద‌రూ శ్రీరంగ‌ప‌ట్నంలో పెద్ద‌మ‌నుషుల మ‌ధ్య చాలా హ్యాపీగా గ‌డుపుతూ ఉంటారు. గ‌తంలో ఆ ఊరిలో అశోక్ కుమార్ ద‌గ్గ‌ర సంగీతం నేర్చుకున్న శిష్యులంతా అక్క‌డికి వ‌చ్చి వాళ్లిద్ద‌రి ఆశీసులూ తీసుకుంటారు. త‌ర్వాత వాళ్లంతా కోకిల‌(చిన్నీ)ని అడ‌గ‌డంతో ఇద్ద‌రి ముఖాల్లో హావ‌భావాలు మారిపోతాయి. కోపాన్ని క‌వ‌ర్ చేసుకుంటూ... పెళ్లి అయ్యి అత్తింట్లో ఉంద‌ని చెప్పి త‌ప్పించుకుంటారు.
చిన్నీ పాట పాడుకుంటూ.. డాన్స్ చేస్తూ... త‌న‌కు పెళ్లి కాక‌ముందు ప‌రుగులు తీసిన ఆ ఊరి ప్ర‌కృతి అందాల‌ను ఆశ్వాదిస్తూ.. త‌న జ్ఞాప‌కాల‌ను నెమ‌రు వేసుకుంటూ గ‌డుపుతుంది. త‌ను పెంచిన మొక్క‌ల‌ను పెరిగి పెద్ద అవ్వ‌డంతో వాటిని చూస్తూ మురిసి పోతుంది. అప్పుడు అక్క‌డికి వ‌చ్చిన భ‌ర్త అమ‌ర్‌.. ''చిన్నీ ఈ పొలం నుంచి ఆ చివ‌ర చెట్లు దాకా మ‌న పొలాలే.. ఈ పొలం కూడా ఈ మ‌ధ్యే కొన్నాం'' అని చెబుతూ ఉంటాడు. ''ఈ పొలం మేమే మీకు అమ్మామండీ'' అని చెబుతుంది చిన్నీ. ''అదేంటీ?'' అని షాక్ అవుతాడు అమ‌ర్‌. ''అవునండీ.. నేను మా అమ్మ వ‌చ్చి ఈ పొలం మేమే అమ్మామండీ'' అంటుంది మ‌ళ్లీ. అవునా భ‌లే విచిత్రంగా ఉందే.. ''అంటే నీకు నువ్వే అమ్ముకున్నావ్ అని మాట'' అంటూ న‌వ్వుతాడు అమ‌ర్‌. ''అదేంటండీ..?'' అని అడుగుతుంది చిన్నీ అయోమ‌యంగా.. ''నువ్వు మా ఇంటికి మ‌హారాణివి క‌దా.. ఇదంతా నీదేగా'' అంటూ ఉంటాడు అమ‌ర్‌. అదంతా స‌మీర్-సింధూలు విని కుళ్లుకుంటారు. ''అంటే పొలం అమ్మిన‌నాటినుంచీ ఈ ఇంటికి కోడ‌లు కావాల‌ని ప్లాన్స్ వేసిన‌ట్లుంది'' అంటుంది సింధూ.. ''హా అది ఎంత‌కైనా తెగించ‌గ‌ల‌దు'' అంటాడు స‌మీర్‌.
క‌మింగ్ అప్‌లో...
అరుణ్ తీసుకొచ్చి ఇచ్చిన గిప్ట్.. కోకిల‌(చిన్నీ)-స‌మీర్‌ల బొమ్మ ఓపెన్ చేసి... చిన్నీ-అమ‌ర్‌ల రూమ్‌లో.. వాళ్ల‌ బెడ్ మీద ఉంటుంది. అది చూసి షాక్ అవుతుంది చిన్నీ. ''అంటే ఇది అమ‌ర్ చూసేసాడా?'' అనుకుంటూ టెన్ష‌న్ ప‌డుతుంది. క‌ట్ చేస్తే.. అమ‌ర్ చిన్నీని తోసేస్తూ.. చాలా మాట‌లు అంటాడు. ఇన్నాళ్లు వ‌దిన స్థానంలో ఉన్నావ్ క‌దే.. వ‌దిన అంటే త‌ల్లి క‌దే.. అమ్మ త‌నానికే క‌లంకం తెచ్చావే'' అంటూ కోకిల‌(చిన్నీ)ని మెడ ప‌ట్టుకుని బ‌య‌టికి తోసేస్తాడు. ఇది నిజంగానే నిజ‌మా? లేక చిన్నీకి వ‌చ్చి క‌లా అనేది తెలియాలంటే సోమ‌వారం వ‌ర‌కూ వేచి చూడాల్సిందే. కోయిల‌మ్మ కొన‌సాగుతోంది.